CELEX: 62016TA0483
Language: lv
Date: 2020-05-28 00:00:00
Title: Lieta T-483/16 RENV: Vispārējās tiesas 2020. gada 28. maija spriedums – Cerafogli/ECB (Civildienests – ECB personāls – Sūdzība par diskrimināciju un psiholoģisku vardarbību – Iekšēja administratīva izmeklēšana – Sūdzības noraidīšana – Tiesības efektīvi vērsties tiesā – Tiesības tikt uzklausītam – Pieteikums par piekļuvi liecinieku uzklausīšanas protokoliem – Izmeklēšanas lietas iznīcināšana – Vispārējai tiesai iesniegto pierādījumu pierādījuma spēks – Nepilnīga pārbaude – Psiholoģiska vardarbība – Kļūda tiesību piemērošanā – Pienākums sniegt palīdzību – Atbildība – Cēloņsakarība – Morālais kaitējums)

13.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 230/22
            
         
      Vispārējās tiesas 2020. gada 28. maija spriedums – Cerafogli/ECB
      (Lieta T-483/16 RENV) (1)
      
      (Civildienests - ECB personāls - Sūdzība par diskrimināciju un psiholoģisku vardarbību - Iekšēja administratīva izmeklēšana - Sūdzības noraidīšana - Tiesības efektīvi vērsties tiesā - Tiesības tikt uzklausītam - Pieteikums par piekļuvi liecinieku uzklausīšanas protokoliem - Izmeklēšanas lietas iznīcināšana - Vispārējai tiesai iesniegto pierādījumu pierādījuma spēks - Nepilnīga pārbaude - Psiholoģiska vardarbība - Kļūda tiesību piemērošanā - Pienākums sniegt palīdzību - Atbildība - Cēloņsakarība - Morālais kaitējums)
      (2020/C 230/27)
      Tiesvedības valoda – angļu
      
         Lietas dalībnieki
      
      
         Prasītāja: Maria Concetta Cerafogli (Roma, Itālija) (pārstāvis: L. Levi, advokāts)
      
         Atbildētāja: Eiropas Centrālā banka (pārstāvji: F. Feyerbacher un B. Ehlers, pārstāvji, kam palīdz B. Wägenbaur, advokāts)
      
         Priekšmets
      
      Prasība, kura ir pamatota ar LESD 270. pantu un Eiropas Savienības Tiesas statūtu 50.a pantu un ar kuru tiek lūgts, pirmkārt, atcelt ECB 2009. gada 24. novembra lēmumu, ar ko tika slēgta iekšējā administratīvā izmeklēšana, kas tika uzsākta pēc prasītājas sūdzības par diskrimināciju un cieņas aizskaršanu, īstenojot psiholoģisku vardarbību un neievērojot ECB spēkā esošo cieņpilnas darba vides politiku, un, ja nepieciešams, ECB 2010. gada 24. marta lēmumu, ar ko ir noraidīta viņas īpašā apelācijas sūdzība, un, otrkārt, piespriest ECB atlīdzināt zaudējumus.
      
         Rezolutīvā daļa
      
      
                  1)
               
               
                  Atcelt Eiropas Centrālās bankas (ECB) 2009. gada 24. novembra lēmumu par iekšējās administratīvās izmeklēšanas izbeigšanu, kas tika uzsākta pēc Maria Concetta Cerafogli sūdzības, un ECB 2010. gada 24. marta lēmumu, ar kuru tika noraidīta M. C. Cerafogli īpašā apelācijas sūdzība.
               
            
                  2)
               
               
                  Piespriest ECB atlīdzināt M. C. Cerafogli zaudējumus 20 000 EUR apmērā.
               
            
                  3)
               
               
                  Pārējā daļā prasību noraidīt.
               
            
                  4)
               
               
                  ECB sedz savus, kā arī atlīdzina divas trešdaļas M. C. Cerafogli tiesāšanās izdevumus, kas radās pēc prasības celšanas sākotnējā tiesvedībā Eiropas Savienības Civildienesta tiesā lietā F-43/10, apelācijas tiesvedībā lietā T-114/13 P un šajā tiesvedībā lietā T-483/16 RENV.
               
            
                  5)
               
               
                  M. C. Cerafogli sedz vienu trešdaļu savu tiesāšanās izdevumu, kas radās pēc prasības celšanas sākotnējā tiesvedībā Eiropas Savienības Civildienesta tiesā lietā F-43/10, apelācijas tiesvedībā lietā T-114/13 P un šajā tiesvedībā lietā T-483/16 RENV.
               
            
         (1)  OV C 209, 31.7.2010. (lieta sākotnēji bija reģistrēta Eiropas Savienības Civildienesta tiesā ar numuru F-43/10 un 2016. gada 1. septembrī nodota Eiropas Savienības Vispārējai tiesai ar numuru F-43/10 RENV).